  Майя Бывальцева Южтолэзьлэн пумаз Удмуртиын Егитъёслэсь вазиськонъёссэс кутонъя огъя нунал ортчоз. Со сярысь элькунысь егитъёслэн парламентсылэн азьвалтэтаз вераськизы, ивортэ улосвылысь Кун Кенешлэн пресс-службаез. Егитъёслэсь вазиськонъёссэс кутон огъя нунал егитъёсты сюлмаськытӥсь юанъёсты сэрттыны-пертчыны юрттоз. Со сяна, со пинал муртъёслэсь огъя кунлэн но калыклэн улоназы пыриськыны мылкыдзэс ӝутоз, тӧрлык ёзъёсты егитъёслэн куронъёссылы бадӟымгес саклык висъятоз Удмуртиысь Кун Кенешлэн пресс-службаезВазиськонъёсты кутонъя огъя нунал элькунысь котькуд ёросын ортчоз. Интыосын сое муниципал кылдытэтъёсысь егитъёслэн парламентъёссы радъялозы. Пусъемын, банъёсты али ни элькунысь егитъёслэн парламентсылэн сайтысьтыз вазиськонъёсъя сӧзнэт пыр сётыны луэ. Вазиськонъёсты кутон огъя нуналъёс озьы ик егитъёслэн нуналзы азьын инвожое но Росси Кункатлэн нуналаз, 12 толсуре ортчозы. Тегъёс: Мерлык Ижкар егитъёс Удмуртия КунКенеш  